User talk:Galaanaa Saba/sandbox

Walaloo waraana Bilisumma Oromoo

Qawwee koo Bara ilmi namaa hundumtuu na jibbee Diina faana bu'ee natti reebe dibbee Na waliin rakkattee gammoojjii fi baddaa Kabajaan siif qabu sibiilarraa addaa! Tarree qoxxoof buttoo jedhamtuus sibiila Kan hojii kee argee al tokkoon si jiila! Namni siin abdatee homaa hin qabu shakkii Wanta hundumaarraa siin naaf wayya lakkii! Ana waliin figdee ana waliin mugaa Koodee gaafa rakkoo jaalallee koo dhugaa! Jaalala keef jedheen si hammadhee rafaa Utuun sin qabaannee garbummaattiin hafa! Rooba yandoo keessa yoo nattii cabboofte Akkamiin si jibbu diina narraa dhoftee! Yaddeessituu diinaaf farra impaayeraa Kan ittin cabsinu roorroo bara dheeraa. Fira firaan olii ati anaaf dhiigaa Godoo gabrummaa san situ narraa diiga! Shira gantootaatiif xaxaa habashoota Narraa jijjiigsitee gubdee daaraa gootaa! Tokkicha si baatee si gata gantuuni Bilisummaa sabaaf sumadha bantuuni. Olmaan kee hin dhumuu nuuf jiraadhu qawwee Sibiilota keessaa kanafaan si hawwee!